**Конкурсқа қатысу үшін жоғары оқу орындарына түскен және білім алушы тұлғалар мынадай құжаттарды ұсынады:**

1) электрондық өтініш grant.kazenergy.com сайтына өтінім берген кезде автоматты түрде қалыптастырылады, өтініштің сканерленген нұсқасын қосымша ұсыну талап етілмейді;

2) жеке сәйкестендіру нөмірі (ЖСН)көрсетілген жеке куәліктің/туу туралы куәліктің/паспорттың көшірмесі;

3) алдыңғы білім алғанын растайтын құжаттың (ҰБТ/КТ сертификатының не дипломның) және өткен оқу жылындағы үлгерім балының көшірмесі:

- ҰБТ/КТ сертификатының 80 баллға және одан жоғары баллға сәйкестігі;[[1]](#footnote-1)

- диплом бойынша кандидаттың үлгерімінің орташа балы бакалавриаттың 1 (бірінші) курсына түскен адамдар үшін кемінде 4,0 (5,0-ден);

- бакалавриаттың 1 (бірінші) курсын аяқтаған үміткерлер үшін GPA кемінде 3,0 (В);

- бакалавриаттың 2-3 (екінші, үшінші) курстарында оқуды аяқтаған кандидаттар үшін GPA кемінде 3,33 (В+);

- Жоғары оқу орнынан кейінгі білім берудің кез келген курсында оқитын кандидаттар үшін GPA 3,33 (В+) кем емес;

4) отбасы құрамы туралы анықтама (тек көп балалы отбасылар үшін);

5) көрсетілген санаттардың біреуін (немесе бірнешеуін) құжаттық растау, олар болған жағдайда: аз қамтылған және (немесе) толық емес отбасы, жетім, мүгедек;

6) қол қойылған (оқу орнының ресми бланкісінде немесе мөрімен расталған) оқуға қабылдау туралы/оқу туралы анықтама (Заңды тұлғалардың төлеуі үшін 1 (бір) оқу жылындағы оқу құны, оқу курсы мен нысаны, қаржылық берешегінің жоқтығы көрсетіледі);

7) конкурстарға, олимпиадаларға және т. б. қатысу туралы куәландыратын құжаттардың көшірмесі (бар болса);

8) 500 сөзден аспайтын эссе түріндегі уәждемелік хат (тек «магистр» дәрежесін алу конкурсына қатысушылар үшін), онда кандидат өзінің академиялық мүдделері, тәжірибесі мен жетістіктері, өмірлік ұстанымы мен мақсаттары туралы, білім беру бағдарламасы мен ЖОО таңдау себептері туралы баяндайды;

9) ұсынушы тұлғалар (оның ішінде ғылыми басшы) тарапынан кандидат туралы пікірді білдіретін мемлекеттік/орыс/ағылшын (таңдауға) тілдерінде 2 (екі) дана ұсыным хат (тек «PhD докторы» дәрежесін алу конкурсына қатысушылар үшін);

*Жұмыс органы және (немесе) Комиссия қосымша құжаттарды сұратуға құқылы (техникалық және кәсіптік, орта білімнен кейінгі білімнің неғұрлым сұранысқа ие мамандықтары мен біліктіліктерінің, жоғары және жоғары оқу орнынан кейінгі білімі бар кадрлар даярлау бағыттарының тізіміне сәйкес мамандықтар бойынша оқитын (оқуға түскен) кандидаттарға артықшылық беріледі).*

1. 1 (бірінші) курсқа түскендер үшін және білім алушылар үшін өткен оқу жылы үшін GРА көрсетілген транскрипт ұсыну қажет (білімді бағалаудың өзге жүйесі жағдайында оқу бөлімі куәландырған анықтаманы ұсыну қажет). [↑](#footnote-ref-1)